Orientering om indsatser ved kommunens strande 
Sagsfremstilling 
13.    Orientering om indsatser ved kommunens strande  
                                                                                                                        Åbent 
Sagsnr.: 326-2015-13748       J.nr.: 09.19.01           Henrik Dam.: 326-2015-79617 
  
[adresse] 
Badevandskvalitet og Blå Flag 
Kalundborg Kommune har i alt 36 badevandstationer, hvor badevandskvaliteten løbende bliver observeret. Disse 
stationer kan ses på bilag 1. 
  
Ved de strande og badebroer, hvor der bliver gjort en ekstra indsats for at sikre miljø, vandkvalitet, faciliteter og 
sikkerhed, kan der ansøges om Blå Flag.  
  
Blå Flag er en frivillig international miljømærkeordning, som i [adresse] administreres af Friluftsrådet. Der er opstillet 
en række kriterier, som skal opfyldes for at strande kan få Blå Flag. Det drejer sig blandt andet om vandkvalitet, 
strandrensning og affald. Kriterierne er beskrevet i bilag 2. 
  
Kvaliteten af badevand klassificeres ud fra EU's badevandsdirektiv og kan få betegnelen udmærket, god, 
tilfredsstillende eller ringe kvalitet. Klassifikationen bygger på data fra de 4 foregående badesæsoner. Der er krav 
til Blå Flag-strande om at have en vandkvalitet, der er klassificeret som udmærket. Jævnfør EU's badevandsdirektiv. 
  
I 2014 havde Kalundborg Kommune fire strande, som levede op kriterierne for Blå Flag. Det drejer sig om [adresse] 
strand, Gisseløre badebro, [adresse] og [adresse] badebro.  
  
Derudover har kommunen tre strande, der tidligere har været Blå Flag-strande. Det drejer sig om [adresse], [adresse] og [adresse]. Årsagen til, at disse strande ikke for tiden er Blå Flag-
strande er, at de ikke har haft tilstrækkelig god vandkvalitet. 
  
Administrationen forventer ikke, at disse tre strande kan leve op til en udmærket vandkvalitet og dermed Blå Flag i 
2015, men afventer et endeligt svar fra EU. 
  
Kommunen fik i 2013 udført en undersøgelse af, hvor forureninger ved henholdsvis [adresse] og [adresse] 
Nord kunne stamme fra. På [adresse] blev det konkluderet, at den mest sandsynlige kilde til forurening er 
bakterieopblomstring i forbindelse med store mængder tang i vandkanten. På [adresse] lykkedes det ikke at 
finde en forureningskilde, men undersøgelserne vil blive fortsat i sommeren 2015.   
  
Strandrensning 
Teknik- og miljøudvalget besluttede på sit møde den 3. marts 2014, at opskyllet tang og fedtemøg på strandene som 
udgangspunkt skulle have lov til at blive liggende, og at der kun ved ekstraordinært store forekomster af tang og 
fedtemøg skulle iværksættes en indsats i fornødent omfang, særligt ved Blå Flag strande. Der er ikke på budget 
2015 afsat et særskilt budget til strandrensning. 
  
Renholdelse af toiletter ved strande 
Der er indgået aftaler med henholdsvis kommunens egen entreprenørafdeling og et eksternt rengøringsfirma om at 
forestå rengøringen af toiletter ved strande og havne. Toiletterne vil blive åbnet i forbindelse med påskeferien. 
  
Affald 
Tømning af affaldsspande foretages af kommunens egen entreprenørafdeling og intensiveres i de perioder, hvor der 
er mange gæster ved kommunens strande. 
  
BEHANDLING 
Teknik- og Miljøudvalget. 
  
INDSTILLING 
Chefen for Plan, Byg og Miljø indstiller, at orienteringen tages til efterretning. 
  
ØKONOMISKE KONSEKVENSER 
Ingen økonomiske konsekvenser. 
  
Bilag 
  
  
  
  
  
Teknik- og Miljøudvalgets møde den 13. april 2015: 
Udvalget vedtog at tage orienteringen til efterretning. 
Bilag 1 - Kort over badestrande 2014.pdf 
326-2015-81989 
Bilag 2 - Blå Flag kriterier 2014.pdf 
326-2015-81990 
